CELEX: 32022R1180
Language: sl
Date: 2022-01-11 00:00:00
Title: Delegirana uredba Komisije (EU) 2022/1180 z dne 11. januarja 2022 o spremembi Direktive 2009/45/ES Evropskega parlamenta in Sveta o varnostnih predpisih in standardih za potniške ladje

11.7.2022   
               
               
                  SL
               
               
                  Uradni list Evropske unije
               
               
                  L 184/1
               
            
         DELEGIRANA UREDBA KOMISIJE (EU) 2022/1180
         z dne 11. januarja 2022
         o spremembi Direktive 2009/45/ES Evropskega parlamenta in Sveta o varnostnih predpisih in standardih za potniške ladje
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2009/45/ES Evropskega parlamenta in Sveta z dne 6. maja 2009 o varnostnih predpisih in standardih za potniške ladje (1) ter zlasti člena 10(2) in (3) Direktive,
         ob upoštevanju naslednjega:
         
                     (1)
                  
                  
                     Delegirana uredba Komisije (EU) 2020/411 (2) je vsebovala napako v spremenjenem oddelku 2 poglavja II-1 dela B Priloge I k Direktivi 2009/45/ES.
                  
               
                     (2)
                  
                  
                     Del B poglavja II-1 oddelka 2 Priloge I k Direktivi 2009/45/ES, kakor je bila spremenjena z Delegirano uredbo (EU) 2020/411, ne izključuje pravila 8.1 iz področja uporabe ustreznega dela Mednarodne konvencije o varstvu človeškega življenja na morju, sklenjene 1. novembra 1974 v Londonu (v nadaljnjem besedilu: Konvencija SOLAS iz leta 1974), kakor je bila spremenjena, za potniške ladje kategorij B, C in D.
                  
               
                     (3)
                  
                  
                     Med pogajanji o osnutku Delegirane uredbe (EU) 2020/411 so se strokovnjaki strinjali, da se zahteve za varno vrnitev v pristanišče, določene v pravilu 8.1 dela B poglavja II-1 Konvencije SOLAS iz leta 1974, ne bi smele uporabljati za potniške ladje kategorij B, C in D, saj bi bilo to nesorazmerno glede na okoliščine, v katerih navedene kategorije ladij plujejo.
                  
               
                     (4)
                  
                  
                     Direktivo 2009/45/ES bi bilo zato treba ustrezno popraviti –
                  
               SPREJELA NASLEDNJO UREDBO:
         
            Člen 1
            V poglavju II-1 oddelka 2 Priloge I k Direktivi 2009/45/ES se del B nadomesti z naslednjim:
            
               „DEL B – STABILNOST NEPOŠKODOVANE LADJE, PREGRAJEVANJE IN STABILNOST V POŠKODOVANEM STANJU
               Ladje uporabljajo zahteve iz ustreznih določb delov B do B-4 poglavja II-1 Konvencije SOLAS, kakor je bila spremenjena, z izjemo pravila 8-1.“
            
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 11. januarja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 163, 25.6.2009, str. 1.
         
            (2)  Delegirana uredba Komisije (EU) 2020/411 z dne 19. novembra 2019 o spremembi Direktive 2009/45/ES Evropskega parlamenta in Sveta o varnostnih predpisih in standardih za potniške ladje glede varnostnih zahtev za potniške ladje, ki opravljajo notranja potovanja (UL L 83, 19.3.2020, str. 1).